text: Leder efter stenalderfund på havets bund
  04 september 2017 kl. 04.54
  Mandag begynder arkæologiske forundersøgelser på sydsiden af Kolding Fjord. Arkæologerne håber at finde bopladser helt tilbage fra stenalderen.
  Langelands Museum begynder mandag den 4. september marinarkæologisk forundersøgelser på sydsiden af Kolding Fjord i området, hvor Marina City - en ny bæredygtig bydel - planlægges.
  Arkæologerne skal lede efter spor af bopladser fra stenalderen. Da Kolding Havn blev uddybet til større skibe for omkring 100 år siden, blev der fundet en del stenalderredskaber og også knogler af jagtdyr og mennesker.
  I foråret var museets dykkere allerede nede og undersøge stedet, men de kunne ikke komme gennem de tykke lag af dynd, der ligger på havbunden.
  Derfor sender de nu en stor arbejdsflåde med en gravemaskine afsted, som skal fjerne dyndet, og derefter skal der tages prøver af de underliggende lag, hvor man håber at finde spor fra stenalderen.
  Undersøgelsen laves, da Kolding Kommune planlægger med at bygge et helt nyt by-område ved Kolding Marina.
  